kardosdrur/scandi-wiki huggingface dataset:
Præfrontal cortex

Det præfrontale cortex er den forreste del af hjernens frontallap, også kaldet pandelappen.  Hjernen kan inddeles i pandelap, tindingelap, isselap og nakkelap. Pandelappen består derudover af en øvre og en nedre del. Den præcise størrelse, beliggenhed og navnlig afgrænsning af denne anatomiske struktur er omdiskuteret. Området ligger foran de motoriske og præmotoriske områder. Lidt enkelt sagt ligger området foran og øverst i hjernen. 

Det præfrontale cortex medvirker til planlægning af sammensat erkendelse, udtrykkelse af personlighed, beslutningstagning samt tilpasning af social adfærd. Det er også i dette område, at samordning af tanker og handlinger i overensstemmelse med den indre målsætning foregår.

Funktioner
Psykologisk omtales området som center for eksekutive funktioner. Hvad disse er og hvordan de defineres, er til diskussion blandt hjerneforskere og psykologer. Der kan være tale om evnen til at:
Differentiere modstridende tanker 
Bestemme, hvad der er godt og skidt
Vurdere, hvad der er godt, og hvad der er bedre
Vurdere ligheder og forskelle
Finde frem til konsekvenser af handlinger
Planlægge handlinger
Udøve social selvkontrol, altså at kunne udsætte behov. 

Mange forskere mener, at personligheden og den præfrontale cortex' funktioner er kædet sammen. Dette er omdiskuteret.

Forbindelser 

Den præfrontale cortex har talrige forbindelser til den øvrige del af hjernen. Disse forbindelser er såvel udgående som indgående. Hjernestammens RAS-system samt det limbiske system er vigtige i den sammenhæng.  Der er således forbindelse til regulering af vågenhedsniveauet og via det limbiske system forbindelse til emotioner, panik, raseri, kamp/flugt og basale seksuelle responser.

Noter 

Hjernen
Kopi Luwak

Kopi Luwak-kaffe er en kaffedelikatesse og er en meget dyr kaffe. Den er kendetegnet ved, at bønnerne har passeret igennem fordøjelsessystemet på en såkaldt palmeruller eller toddykat (Paradoxurus hermaphroditus) og opsamles fra dyrets afføring, inden de viderebearbejdes.

Kopi Luwak-kaffe optræder i filmen "The Bucket List" med Morgan Freeman og Jack Nicholson i hovedrollerne som døende kræftpatienter.

Noter

Kaffe
Rehber (Alevisme)

Rehber (Persisk: vejviser, guide) er den person, som i alevismen har den ledende funktion i en dede's fravær. En rehber fungerer også som dede'ens assistent ved andre lejligheder, som eksempelvis til de religiøse cem-ceremonier. Der er oftest en rehber i hver landsby, som sørger for at oplyse folk og gøre dem klar til at blive initieret i den alevitiske "vej" eller Tariqat. Rehber-stillingen er også en af cem-ceremoniernes Tolv Tjenester (Oniki Hizmet) og symboliserer i denne sammenhæng Imam Hussein.

I nogle egne bruges udtrykket rehber også om en bestemt dede-stilling som led i et større hierarki.

Referencer 

Alevisme
Titler
Hollow-mysteriet

Hollow-mysteriet (en.: The Hollow) er en kriminalroman fra 1946 af Agatha Christie, hvor opklaringen forestås af Hercule Poirot uden hjælp fra sin ven Arthur Hastings.

Plot

Poirot inviteres til middag på Lady Angkatells landsted, men ved ankomsten finder han en række personer, der er samlet ved swimmingpoolen, hvor den berømte læge, John Christow, er dræbt af et pistolskud.

Lægens hustru, Gerda, står med en pistol i hånden, men det viser sig hurtigt, at denne pistol ikke er mordvåbenet. Poirot må derfor finde det rigtige mordvåben, inden han kan udpege den skyldige.
Sagen kompliceres sagen af, at gerningsmanden får bistand til at sløre kendsgerningerne fra en helt uventet kant. Da Poirot opdager dette, anerkender han den pågældendes dygtighed. 

"C’est formidable!, mumlede han. De er en af de dygtigste modstandere, jeg nogensinde har haft, mademoiselle."
 
Naturligvis opklarer Poirot mordsagen, selv om han blev ført bag lyset af falske vidneudsagn. Han har dog endnu ikke afsløret pågældende, da han som en prøve bytter dennes kop te med den kop, som den mistænkte netop har skænket for sit næste offer. Poirot vælger denne løsning af hensyn til "den formidable kvinde", ligesom han lover at skjule resultatet af opklaringen for alle andre.. Officielt henlægges sagen med konklusionen, at den afdøde tog sit eget liv på grund af en depression.

Anmeldelser 
Bogen omhandler i højere grad end i Christies krimier generelt romantik og er ikke en typisk mordgåde. En kendt Christie -biografi betegner denne roman som mindre kompleks end flertallet af hendes plots  Offeret og hans forhold til familien og indtil flere elskerinder er hovedlinjen i romanen.

Bearbejdning 
Christie bearbejdede i 1951 denne roman til et teaterstykke, som havde premiere på The Arts Theatre i Cambridge den 5. februar samme år. Stykket blev den første egentlige teatersucces for Christie. 

The Hollow indgår i den TV-serie om Poirot, hvor David Suchet spiller hovedrollen.

Danske udgaver 

Carit Andersen; 1951.
Carit Andersen (De trestjernede kriminalromaner, bd. 25); 1964.
Forum Krimi (Agatha Christie, bd. 25); 1971
Peter Asschenfeldts nye Forlag; 2000.

Noter

Litteratur 
 Barnard, Robert (1980): A Talent to Decieve, Fontana/Collins
 Hart, Anne (2004): Agatha Christie's Poirot: The Life and Times of Hercule Poirot, 4. udgave, Harper And Collins (London)
 Osborne, Charles (1982): The Life and Crimes of Agatha Christie,Collins (London)

Krimier
Litteratur i 1946
Romaner fra England
Hercule Poirot bøger
Hobie Cat

En Hobie Cat er en lille sejlkatamaran fremstillet af Hobie Cat Company (opkaldt efter Hobie Alter, firmaets grundlægger), som blev startet til fremstilling af surfbrædder i 1950'erne. Siden sidst i 1960'erne begyndte Hobie også at fremstille katamaraner og er siden blevet verdens største producent af små katamaraner. I dag fremstiller Hobie også kajakker, surfbrædder og sejlbåde, men det er katamaranerne, de er kendt for.

Modeller 
Hobie producerede i 2007 både med længde fra 14 til 21 fod (3,66 m til 6,7 m) og mastehøjde fra 20 til 33 fod. De populæreste modeller var:

Katamaraner 

*) bliver ikke længere fremstillet

Trimaraner

Eksterne links 

 Danish Hobie Class Association

Sejlbåde
Flerskrogsjoller
Haqq-Muhammed-Ali

Haqq-Muhammed-Ali er et alevitisk udtryk for fuldkommenheden ved at sammenstille Gud, Muhammed og Ali. Det skal forstås på den måde, at Gud er selveste Sandheden (Haqq, Haqiqat), og at Muhammed er dennes synlige (zāhir) aspekt, mens Ali er dennes skjulte (bātin) aspekt.

Udtrykket bruges både i alevitiske bønner og digte. Følgende digt er fra en Duvāz Imām, tilhørende Shāh Khatā'ī (1487-1524):

Referencer 

Alevisme
Buyruk

Buyruk (Dansk: befaling, ordre) refererer til nogle af alevismens mest betydningsfulde skriftlige kilder.

Alevitter skelner generelt mellem to former for Buyruk; den store (Büyük Buyruk) og den lille (Küçük Buyruk). Den første kaldes også Imam Jafar's Buyruk (İmam Cafer-i Sadık Buyruğu), mens den sidste kaldes Sheikh Safi's Buyruk (Şeyh Safi Buyruğu).

Buyruk er findes ikke som en enkelt, systematiseret bog, men som mange gamle håndskrevne tekst-eksemplarer (nüsha) skrevet på osmannisk tyrkisk. Disse tekster findes opbevaret hos mange ocak-slægter, og stammer tilbage fra Det Safavidiske Rige. Kun nogle af disse eksemplarer er blevet omskrevet til moderne tyrkisk. Det første eksemplar som blev omskrevet og udgivet offentligt, var Sefer Aytekin's "Buyruk" fra 1958.

Navnet Buyruk er et nyere navn på kilderne, som oprindeligt benævntes med navnene Manāqib al-Asrār Bahjat al-Ahrār, Manāqib al-Awliyā eller Manāqib al-Imām Jāfar. Der kendes ikke til en oprindelig udgave af Buyruk, men det ældste eksemplar, som hidtil er blevet undersøgt, stammer fra 1608. Kilden menes derfor oprindeligt at være trykt af safaviderne i 1500-tallet.

Referencer 

Alevisme
Safaviderne
DM i ishockey 1954-55

Danmarksmesterskabet i ishockey 1954-55 var det første DM i ishockey. Mesterskabet blev arrangeret af Danmarks Ishockey Union og havde deltagelse af tre klubber: de jyske mestre fra Silkeborg Skøjteløberforening samt de to sjællandske hold Rungsted Ishockey Klub og Kjøbenhavns Skøjteløberforening (KSF).

Silkeborg SF havde kvalificeret sig til finalestævnet ved at vinde det jyske mesterskab i ishockey efter sejre over Horsens SF på 2-1 (efter forlænget spilletid) i semifinalen og 6-2 over Esbjerg SK i finalen, der blev afviklet i Silkeborg lørdag den 19. februar 1955, altså dagen inden DM-finalestævnet.

DM-turneringen blev afviklet på én dag, søndag den 20. februar 1955, hvor første kamp, Silkeborg – Rungsted, blev afviklet om formiddagen på Bolbroengen i Rungsted. Efter frokost fortsatte stævnet i København, hvor de to sidste opgør blev spillet på Peblingesøen.

Mesterskabet blev vundet af Rungsted IK, som i den afgørende kamp vandt 5-2 over KSF. Bronzemedaljerne gik til Silkeborg SF, som tabte begge sine kampe mod de sjællandske modstandere.

Resultater

Finalestævne

Spillere 

Rungsted Ishockey Klubs mesterhold bestod af følgende spillere:
 Leif Johnsen (målmand)
 Svend Bagge
 Otto Holten Møller
 Einar Nielsen
 Ole Nielsen
 Poul Nielsen
 Aage Nielsen
 Ole Rasmussen
 Frede Sørensen
 Peter Toksvig

Kilder 
 Michael Søvsø: Fra pionerånd til verdensklasse – Danmarks Ishockey Union i 60 år (2009)
 Tre kampe om DM i ishockey på søndag, Politiken, 18. februar 1955, s. 8.
 Rungsted første danmarksmester, Politiken, 21. februar 1955, s. 4.
  Metal Ligaen - RETRO: Ole scorede i den første DM-finale for 66 år siden (22. april 2021)

Noter 

1954-55
Ishockey i 1955
Rita Marley

Rita Marley (Alpharita Constantia Anderson) (født d. 25. juli 1946 ) er en jamaicansk sanger. 

Hun er bedst kendt som Rita Marley, og nogle gange kaldet Nana Rita. 

Marley var gift med Bob Marley, og et medlem af trioen for I Threes, Bob Marley's back up sangere.

Eksterne henvisninger
 
 starpulse − Rita Marley Biography 

Reggaemusikere
Sangere fra Jamaica
Alexander Skarsgård

Alexander Johan Hjalmar Skarsgård (født 25. august 1976) er en svensk skuespiller og instruktør. Han er søn af den svenske skuespiller Stellan Skarsgård, og bror til skuespilleren Gustaf Skarsgård og Bill Skarsgård.

Liv og karriere 
Alexander Skarsgård blev født i Stockholm. Og har tidligere medvirket i flere svenske tv-serier og film. Som nitten årig aftjente han sin værnepligt i en anti-terror enhed i det svenske marineinfanteri. I 2003 blev han normineret til Guldbaggen-prisen for den bedste mandlige birolle i filmen Hundtricket.

Siden 2005, med hans medvirken i Revelations og The Last Drop, begyndte han senere at lave film i udlandet. I 2007 spillede han en af hovedpersonerne som Sgt. Brad Colbert, i den amerikanske miniserie Generation Kill. 

I 2009 optrådte han i musikvideoen til popsangeren Lady Gagas sang "Paparazzi", hvor han til sidst i videoen spiller Lady Gagas kæreste. Han har også tre kommende film hvor han spiller sammen med Kate Bosworth og James Marsden. Filmene i øjeblikket er i post-produktion: Metropia, Beyond Polakken, og Straw Dogs. Straw Dogs er en genindspilning af filmen fra 1971 af samme navn. Optagelserne begyndte i august 2009 og er sat til at blive frigivet i februar 2011.

Alexander er bl.a. også meget kendt for at spille rollen som Eric Northman, i tv-serien True Blood. Til Scream Awards 2009 vandt han en pris for denne rolle.

Privat er han erklæret fan af den stockholmske sportsklub Hammarby IF. Da klubben i 2010 befandt sig i økonomisk krise, donerede han en række signerede effekter, som blev solgt til fordel for klubben

Alexander spiller hovedrollen i den helt nye film: The Legend Of Tarzan. Hvor han bl.a. spiller sammen med Margot Robbie (Jane) og Samuel L Jackson (George Washington Williams)

Filmen har fået 6,8 stjerner ud af 10 på IMDb.

Udvalgt filmografi 
 1984: Åke och hans värld – Kalle Nubb
 1987:  röd (TV)
 1989: Hunden som log – Jojjo
 1999: Vita lögner (TV) – Marcus Englund
 1999: Happy end – Bamse Viktorsson
 2000: D-dag – Lise (TV)
 2000: D-dag (TV)
 2000: Dykaren – Ingmar
 2000: Judith (TV) – Ante Lindström
 2000: Järngänget – Anders
 2000: Vingar av glas – Johan
 2001: Drakarna över Helsingfors – Robin Åström
 2001: Zoolander – Meekus
 2001: D-dag – Den færdige film (TV)
 2002: Hundtricket – Micke
 2004: Hjärtslag – Piloten
 2005: Som man bäddar – Nisse
 2005: Revelations (TV) – Gunnar Eklind
 2005: The Last Drop – Løytnant Jergen Voller
 2005: Om Sara – Kalle
 2006: Never Be Mine – Christopher
 2006: Kill Your Darlings – Geert
 2006: Cuppen (TV) – Micke
 2006: Exit
 2007: Leende guldbruna ögon (TV) – Boogey Knights sanger
 2008: Generation Kill (TV) – Sergeant Brad «Iceman» Colbert
 2008: True Blood (TV) – Eric Northman
 2009: Metropia (animert film, stemme) – Stefan
 2009: Var gæsteskuespiller i Lady Gagas musikvideoen, «Paparazzi».
 2012: Battleship – Stone Hopper
 2014: The Giver
 2016: The Legend Of Tarzan
 2017: Big Little Lies

Eksterne henvisninger 

 

Skuespillere fra Sverige
Skuespillere i True Blood
Personer fra Stockholm
Alingsås HK

Alingsås HK er en håndboldklub fra Alingsås i Sverige. Hjemmebanen er Nolhagahallen.

Historien 
Klubben blev oprettet i 1973 og det varede 25 år, inden man rykkede op i Elitserien for første gang. Det første år kvalificerede man sig til semifinalerne – og den efterfølgende sæson kvalificerede man sig for første gang til en europacupturnering, nemlig EHF Cup'en, men blev dog besejret af det ungarske hold Pick Szeged i første runde. Siden da har holdet pendlet op og ned mellem Elitserien og 1. division/Allsvenskan. Nu har klubben dog spillet i Elitserien flere sæsoner i træk. I 2008 kvalificerede holdet sig til slutspillet efter at have slået Redbergslid i næstsidste spillerunde. Det var første gang siden 2001, at man når slutspillet. Kvartfinalen skulle dog blive endestationen, eftersom de tabte med 25-23 hjemme mod H 43 Lund fra Lund.

Den 9. maj 2009 vandt Alingsås sit første svenske mesterskab, da man besejrede GUIF med 29-26. 

Alingsås HK deltog i Champions League i sæsonen 2009/2010, hvor de dog endte som nr. fem i en seksholdpulje sammen med blandt andet FCK. Holdet formåede dog kun at slå Fyllingen Håndball fra Norge og røg dermed med de fire point ud af Champions League efter gruppespillet sammen med netop Fyllingen Håndbal.

Tilskuere 
Foreningens gennemsnitlige tilskuerantal i 2007/2008 var på 970 tilskuere. Hjemmebanen kan rumme 1.350 tilskuere, hvilket man opnåede i en kamp mod Sävehof i 2008. Det største antal tilskuere er fog fra mesterskabsfinalen 2009,m der blev spillet i Globen i Stockholm. Der var der 13.927 tilskuere, der så Alingsås vinde finalen over Guif.

Nolhagahallen 
Nolhagahallen er Alingsås HKs hjemmebane

 Hal: Nolhagahallen 
 Tilskuerkapacitet: 1.350 
 Største antal tilskuere til en kamp: 2008/2009: 1.350 (mod Sävehof, 21 november 2008)

Eksterne henvisninger 
Officiel hjemmeside

Noter 

Håndboldklubber fra Sverige
Etableret i 1973
Alingsås
Augusta af Hessen-Kassel

Augusta Sophie Frederikke Marie Caroline Julie af Hessen-Kassel, prinsesse af Hessen-Kassel-Rumpenheim (30. oktober 1823 – 17. juli 1889), var en tysk prinsesse og dansk baronesse. Augusta blev født i København og boede det meste af sit liv i Danmark.

Familie
Prinsesse Augusta var det yngste overlevende barn af den titulære landgreve Vilhelm 10. af Hessen-Kassel (1787-1867) og prinsesse Louise Charlotte af Danmark (1789-1864), en søster til kong Christian VIII. Augustas ældre søster Louise af Hessen var Danmarks dronning fra 1863 til 1898. 

Den 28. maj 1854 giftede prinsesse Augusta sig med den dansk-svenske politiker og dansk udenrigsminister 1859-1860, baron Carl Frederik Blixen-Finecke. Hun blev enke den 6. januar 1873. Parret fik to sønner. 

I sine sidste år opholdt prinsesse Augusta sig ofte på Villa Augusta ved Helsingør. Prinsesse Augusta døde i 1889 på Amalienborg Slot.

Litteratur
 
 Prinsessen og Baronen - Et Kærlighedsdrama. Gitte Kjær og Torben Thim på Centifolia Editors 2011.

Eksterne henvisinger

Huset Hessen-Kassel
Personer fra København
Larsen 28

Larsen 28 er en kølbåd, der i 1985 blev designet af Hans Åge Larsen.

Eksterne henvisninger 
 Dansk Larsen Klub

Kølbåde
Zhujiang

Zhujiang eller Perlefloden ( 珠江, pinyin: Zhū Jiāng, eller Yue Jiang) er Kinas tredjelængste flod (2.197 km når man regner med den fjerneste kildeflod, Xi Jiang) efter Chang Jiang og Huang He), og den næst største efter vandføring (efter Chang Jiang). Den løber ud i det Sydkinesiske Hav mellem Hongkong og Macao. Det lavere løb udgør et stort floddelta.

Navnet hænger sammen med en ø i floden ved navn søperleøen. Nu er denne ø en del af flodbredden, da flodløbet har ændret sig. Den øverste del af floden kaldes ofte Nanpan med den nordlige biflod Beipan og derefter Hongshui He. Øverst ved den vestlige ende af Nanpan ligger millionbyen Kunming i nærheden af flodens udspring i det østlige Yunnan.

Perlefloden forener tre store floder, Xi Jiang, Bei Jiang og Dong Jiang. Flodens afvandingssområde omfatter det meste af provinserne Guangdong, Guangxi, Yunnan og Guizhou, og dele af Hunan og Jiangxi, i alt et område på 409.480 km².

Perleflodens nedre løb og delta er et af Kinas mest dynamiske økonomiske områder. Her er Folkerepublikken Kinas to første særlige økonomiske zoner, byene Shenzhen og Zhuhai, andre millionbyer er Kanton, Foshan og Dongguan, og de to tidligere britiske og portugisiske kolonier Hongkong og Macao. Disse og andre store byer danner et næsten sammenhængende byområde. 

Vandløb i Kina
Guangdong
Erlendur af Færøerne

Erlendur af Færøerne (født Erlend i eller nær Bergen, officielt død 13. juni 1308 i Bergen) var en katolsk præst. Han var biskop i Kirkjubøur bispedømme på Færøerne fra 1269 til 1308. Erlendur var domherre og lærer i Bergen, og blev den 25 januar 1269 i Nidarosdomen viet til at være  biskop af Færøerne. Han var både kirkelig og politisk en betydningsfuld person på Færøerne og i Norge. Han styrkede kirkens magt i sine forsøg på at binde Færøerne tættere til Norge både gejstligt og verdsligt. Han var f.eks en af de syv biskopper, der den 25. juli 1280 i Bergen deltog i kroningen af Erik Præstehader.

Erlendurs hovedsæde var i Kirkjubøargarður, lige ved domkirken Olavskirken. Han påbegyndte senere byggingen af den gotiske Magnuskatedralen, også beliggende i Kirkjubøur, men den blev formodentlig aldrig bygget færdig. Erlendur er med  stor sandsynlighed den som skrev Færøernes ældste bevarede dokument, Fårebrevet (Seyðabrævið), i 1298. 

Brevet omhandler landbrugsbestemmelserne for Færøerne, og er også en vigtig kilde til forståelsen af middelalderens betalingssystemer. Desuden er Fårebrevet en vigtig kilde for at mange færøske bygder kan aldersbestemmes som ældre end år 1298. Mange af Fårebrevets bestemmelser har vært gældende helt op til nutiden. Juridisk var det et supplement til den norske yngre gulatingslov (landslov) fra 1274 af Magnus Lagabøte.

Under Erlendurs tid som biskop blev kirkens ejendomme udvidet som f.eks bygningen i 1300 af Magnuskatedralen i Kirkjubøur, der går under betegnelsen Múrurin (Muren) og som endnu henligger som et ufuldendt bygningsværk. Samtlige bønder i landet blev pålagt en stor ekstraskat og tvangsarbejde på grund af kirkebyggeriet, hvilket førte til det oprør mod kirkens magt.  

Biskop Erlendur dør den 13.juni 1308 i Bergen efter at have været borte fra sin kirke i 3 år, og måske afskediget af af Håkon 5. Magnusson efter krav fra færingerne. Efter hans ønske sejles hans lig til Kirkjubøur og gravlægges der.

1420 graver den tyskfødte færøske biskop Jon den Tyske og to præster Erlendurs jordiske rester op og renser knoglerne med henblik på en kanonisering, men den afvises af paven i Rom. Nogle forskere mener at Jon den Tyske lader bygge et kapel i tilknytning til den nuværende sognekirke, og her kommer Erlendurs jordiske rester til at ligge, indtil kapellet mange år senere  styrtede i havet.

Litteratur 
G.V.C. Young: Færøerne: Fra vikingetiden til reformationen. København 1982.
Byron J. Nordstrom (red.): Dictionary of Scandinavian History, s. 175–176. Westport 1986.

Ekstern henvisning 
Biskop Erlendur  på patursson.com

Katolske biskopper fra Færøerne
Personer fra Bergen
Kirkjubøur
UEFA Champions League 2010-11

UEFA Champions League 2010-11 var den 56. udgave af det europæiske klubmesterskab i fodbold og den anden udgave under den nyeste kvalifikationsformat. Finalen blev spillet 28. maj 2011 på Wembley Stadium i London, England.

FC København kvalificerede sig som det første dansk hold sig til ottendedelsfinalerne via en andenplads i gruppespillet.

Lodtrækningsdatoer 
Alle lodtrækninger blev afholdt i UEFA's hovedkvarter i Nyon, Schweiz med mindre andet er nævnt.

Holdene

Kvalifikation

Første kvalifikationsrunde 
Her deltog 4 klubber:
 De 4 mesterskabsklubber fra land 50-53.

|}
 Kampen blev aldrig spillet grundet kraftig regnvejr. Skrivebordsresultat.

Anden kvalifikationsrunde 
Her deltog 34 klubber:
 De 2 vindere fra første kvalifikationsrunde.
 De 32 mesterskabsklubber fra land 17-49 (undtaget Liechtenstein).

|}

Tredje kvalifikationsrunde 
Her deltog 30 klubber:
 De 17 vindere fra anden kvalifikationsrunde.
 De 3 mesterskabsklubber fra land 14-16.
 Nummer 2 fra de hjemlige ligaer fra land 7-15.
 Nummer 3 fra den hjemlige liga fra land 6.

Mesterhold:

|}
Lavere placerede klubber:

|}
 De 15 tabere fortsatte i Europa League play-off-kampene.

Play-off 
Her deltager 20 klubber:
 De 10 vindere fra tredje kvalifikationsrunde for mesterhold.
 De 5 vindere fra tredje kvalifikationsrunde for lavere placerede klubber.
 Nummer 3 fra de hjemlige ligaer fra land 4-5.
 Nummer 4 fra de hjemlige ligaer fra land 1-3.

Mesterhold:

|}
Lavere placerede klubber:

|}
 De 10 tabere går i Europa League gruppespillet.

Gruppespil 

Her deltager 32 klubber:
 De 10 vindere fra play-off-kampene.
 Mesterskabsklubben fra land 1-13.
 Nummer 2 fra land 1-6.
 Nummer 3 fra land 1-3.

Seedning 

FM Forsvarende mester
m Kvalificeret gennem mesterskabsvejen 
n Kvaificieret gennem ikke-mesterskabsvejen

Grupperne

Gruppe A

Gruppe B

Gruppe C

Gruppe D

Gruppe E

Gruppe F

Gruppe G

Gruppe H

Slutspil 

Kampene spilles som dobbeltkampe, undtagen finalen som spilles på Wembley Stadium i London

Overblik

Ottendedelsfinaler 

|}

Kvartfinaler 

|}

Semifinaler 

|}

Finale

Statistik 
Topscorere og topassistere (kun gruppespil og slutspil) er som følger:

Topscorere 

Kilde:

Topassistere

Referencer

Se også 
 UEFA Europa League 2010-11
Bozhou

Bozhou (Kinesisk skrift: 亳州市; pinyin: Bòzhōu Shì) er et bypræfektur i den nordvestlige del af den kinesiske provins Anhui.

Administrative enheder 
Bozhou består af et bydistrikt og tre amter:

 Bydistriktet Qiaocheng – 谯城区 Qiáochéng Qū ;
 Amtet Woyang – 涡阳县 Wōyáng Xiàn ;
 Amtet Mengcheng – 蒙城县 Méngchéng Xiàn ;
 Amtet Lixin – 利辛县 Lìxīn Xiàn.

Trafik 
Kinas rigsvej 105 går gennem byen. Denne vigtige trafikåre begynder i Beijing, går sydover og ender ved kysten i Zhuhai i provinsen Guangdong. Den går gennem større byer som Tianjin, Dezhou, Jining, Shangqiu, Jiujiang, Nanchang og Guangzhou.

Kinas rigsvej 311 går gennem området. Den begynder i Xuzhou, går gennem provinsen Anhui og videre ind i Henan hvor den ender i amtet Xixia.

Eksterne henvisninger 
 Officielt netsted  

Bypræfekturer i Anhui